|  |  |  |  |  |
| --- | --- | --- | --- | --- |
| Številka: | 43001-53/2020-03 |  | oznaka naročila: | A-94/20 S  |
| Datum: | 28.09.2020 |  | MFERAC: | 2431-20-000347/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Inženirske storitve pri investicijah na državnih cestah, na G + R cestah Direkcije RS za infrastrukturo / 2020-1** |

**JN005608/2020-B01 - A-094/20; datum objave: 10.09.2020**

**Datum prejema: 28.09.2020   10:06**

**Vprašanje:**

1. Vprašanje
V Opisu projekta št. 14 je podana zahteva po strokovnjaku za nadzor nad gradnjo strojnih inštalacij in strojne opreme. V obrazcu »Seznam odgovornih oseb za izvedbo inženirskih storitev« strokovni nadzor nad izvedbo strojnih del ni predviden. Naročnika prosimo za pojasnilo, ali je za predmetni sklop v ponudbi potrebno navesti strokovnjaka nad izvedbo strojnih del.

2. Vprašanje
V Opisu projekta št. 2 je podana zahteva po strokovnjaku za nadzor nad gradnjo objektov železniškega nadvoza in podvozov. V obrazcu »Seznam odgovornih oseb za izvedbo inženirskih storitev« strokovni nadzor nad gradnjo objektov železniškega podvoza in nadvozov ni predviden. Naročnika prosimo za pojasnilo ali je za nadzor nad gradnjo cestnih objektov ter nadzor nad gradnjo objektov železniškega podvoza in nadvozov potrebno v ponudbi navesti dva strokovnjaka. Nadalje sprašujemo, če je pri predmetnem sklopu v ponudbi potrebno navesti strokovnjaka za nadzor nad izvedbo SVTK naprav (v obrazcu »Seznam odgovornih oseb za izvedbo inženirskih storitev« je nadzor zahtevan, v opisu projekta pa ne).

Hvala za pojasnila in lep pozdrav

**Odgovor:**

1. Pri sklopu 14 naročnik kot ključni kader ne zahteva zagotavljanje odgovorne osebe Nadzora nad gradnjo strojnih inštalacij in strojne opreme. Opis projekta za sklop 14 se spremeni tako, da se ta zahteva izloči.

Naročnik bo ustrezno dopolnil dokumentacijo v zvezi z oddajo javnega naročila – Opis projekta za sklop 14.

1. Pri sklopu 2 naročnik kot ključni kader ne zahteva zagotavljanje odgovorne osebe »Nadzor nad gradnjo objektov železniškega nadvoza in podvozov« temveč zahteva »Nadzor nad SVTK«. Ustrezno se dopolni in spremeni Opis projekta za sklop 2.

Naročnik bo objavil Spremembe razpisne dokumentacije za oddajo javnega naročila in čistopis Opisa projekta 2 in 14.